രണ്ടു പ്രതികള്കൂടി ബംഗളൂരുവില് പിടിയില് കൊച്ചി: കാക്കനാട് ലഹരിമരുന്നു കേസില് ഒളിവിലായിരുന്ന രണ്ടു പ്രതികളെകൂടി ബംഗളൂരുവില് നിന്ന് എക്സൈസ് പിടികൂടി. കോഴിക്കോട് നരിക്കുനി കൊല്ലക്കല് മീത്തല് വിഷ്ണു എന്ന ഉണ്ണിക്കുട്ടന് 24, കോഴിക്കോട് കൂടത്തുംപൊയില് പടിഞ്ഞാറെ ചാലിയാടത്ത് ദീക്ഷിത് 24 എന്നിവരെയാണ് ബംഗളൂരുവിനു സമീപം ഹൊസൂരില് നിന്ന് അറസ്റ്റ് ചെയ്തത്. പ്രതികള് അവിടെ സുഹൃത്തിന്റെ മുറിയില് ഒളിവില് കഴിയുകയായിരുന്നു. ഇതോടെ കേസില് അറസ്റ്റിലായവരുടെ എണ്ണം 20 ആയി. ലഹരിമരുന്ന് വില്പനയിലൂടെ ലഭിക്കുന്ന പണം മുഖ്യപ്രതികളുടെയും അവരുമായി ബന്ധപ്പെട്ടവരുടെയും അക്കൗണ്ടുകളിലേക്ക് കൈമാറ്റം ചെയ്ത കുറ്റത്തിനാണ് ഇരുവരും അറസ്റ്റിലായത്. കേസിലെ 18ാമത്തെ പ്രതി കോഴിക്കോട് കാക്കോട് സ്വദേശി ഷാഹിദിനെ24 കഴിഞ്ഞ ദിവസം അറസ്റ്റ് ചെയ്തിരുന്നു. തുടര്ന്ന് ഇയാളെ എക്സൈസ് കസ്റ്റഡിയില് വാങ്ങി. തെളിവെടുപ്പിനായി ഇയാള് ഒളിവില് കഴിഞ്ഞിരുന്ന ഹൊസൂരില് എത്തിച്ചപ്പോഴാണ് വിഷ്ണുവിന്റെയും ദീക്ഷിതിന്റെയും ഒളിസങ്കേതം കണ്ടെത്താനായത്. ഇരുവരെയും കോടതിയില് ഹാജരാക്കി റിമാന്ഡ് ചെയ്തു. അസിസ്റ്റന്റ് എക്സൈസ് കമ്മീഷണര് ടി.എം. കാസിമിന്റെ നേതൃത്വത്തില് സിഐ കെ.വി. സദയകുമാര്, പ്രിവന്റീവ് ഓഫീസര്മാരായ എം.എ. യൂസഫലി, വി.എസ്. ഷൈജു, ഷിജു ജോര്ജ് എന്നിവരടങ്ങുന്ന സംഘമാണ് പ്രതികളെ അറസ്റ്റു ചെയ്തത്.